Hampuri on turistille suhteellisen turvallinen. Matkailijan on kuitenkin hyvä ottaa huomioon ison kaupungin vaarat, eikä kaikilla alueilla kannata liikkua yksin. Turisteja houkuttelevat kohteet, kuten punaisten lyhtyjen alue, ovat myös näpistelijöiden suosiossa. Siellä lompakosta on hyvä pitää erityistä huolta. Jalkapallohuliganismi tuo oman ikävän lisänsä jalkapallon seuraamiseen.